Juulis oli majutusettevõtetes rohkem turiste kui aasta eest - Eesti Statistika
Juulis oli majutusettevõtetes rohkem turiste kui aasta eest
10. september 2013 – pressiteade nr 108
Juulis peatus majutusettevõtetes 136 000 siseturisti. Majutusteenuseid kasutas üle 9000 siseturisti enam kui eelmise aasta samal ajal. Üle poole siseturistidest peatus Lääne- ja Lõuna-Eesti majutusettevõtetes, viiendik Põhja-Eestis. Kirde- ja Kesk-Eesti majutusettevõtete teenuseid kasutati vähem. 70% siseturistidest oli puhkusereisil. Siseturist eelistas puhkusereisiks Põhja- ja Lääne-Eestit.
Juulis kasutas majutusettevõtete teenuseid 281 000 välisturisti ning mulluse juuliga võrreldes suurenes välisturistide arv 1%. 65% välisturistidest saabus naaberriikidest Lätist, Soomest ja Venemaalt. Soomest ja Venemaalt saabus turiste vastavalt 8% ja 6% enam kui eelmise aasta juulis. Lätist nagu ka mitmetest teistest Euroopa riikidest saabunud turiste peatus majutusettevõtetes vähem kui aasta tagasi. Samas Aasia riikide turiste, kelle osatähtsus majutusteenuseid kasutanud välisturistide üldarvust oli väike (2%), peatus majutusettevõtetes 39% rohkem kui eelmise aasta juulis. 65% majutusteenuseid kasutanud välisturistidest peatus Tallinna majutusettevõtetes, 19% Lääne-Eestis, 9% Lõuna-Eestis, 7% Kesk- ja Kirde-Eestis ning Harjumaal. Enamus välisturistidest saabus Eestisse puhkama, viiendikul oli Eesti külastamiseks muu põhjus.
Juulis pakkus külastajatele teenust 1189 majutusettevõtet. Külastajate käsutuses oli 22 000 tuba ja 51 000 voodikohta. Täidetud oli enam kui pool tubadest ja voodikohtadest. Tallinnas oli nii tubade kui ka voodikohtade täitumus riigi keskmisest kõrgem.
Ööpäev majutusettevõttes maksis keskmiselt 32 eurot ning oli eelmise aasta juuliga võrreldes euro võrra kallim. Tallinnas maksis ööpäev 38 eurot ja Lääne-Eestis 33 eurot.
Majutamine piirkonniti, juuli 2013
1 189 200 65 113 445 366
21 793 8 392 1 399 1 487 6 028 4 487
50 941 18 012 3 244 3 758 14 981 10 946
59 76 52 37 55 42
52 70 48 29 49 38
416 855 216 877 21 906 18 538 95 955 63 579
826 905 391 255 47 997 34 249 225 836 127 568
259 753 47 263 24 577 23 918 82 991 81 004
567 152 343 992 23 420 10 331 142 845 46 564
32 36 24 24 33 21
108.et (DOC)